Tisztelt hévízi Lakosok!

Ezúton értesítem Önöket, hogy a Központi Statisztikai Hivatal (KSH) 2022. június 10. és július 10. között lakossági adatfelvételt hajt végre Hévízen az emberek lakóhelyére és tanulmányaira vonatkozóan. A felmérést a kiválasztott 94 településen egyidőben valósítják meg. (5-ös körzet: Hévíz, Gyenesdiás, Balatongyörök, felkeresendő személyek 102 fő)

A KSH a kérdezői feladatok ellátására alkalmas, megfelelő tapasztalattal rendelkező személyeket toboroz!

A feladat megbízási jogviszony keretében végezhető, jogviszonyt létesíteni csak az öregségi nyugdíjkorhatárt be nem töltött személlyel lehet létesíteni.

A kérdező feladata, hogy több különböző településen a kijelölt személyeket felkeresse, és a kb. 10-15 perces kérdőívet lekérdezze.

A kérdezővel szemben elvárások:

* hétköznapi és hétvégi munkavégzés vállalása,
* jó kommunikációs készség,
* informatikai eszközhasználatban való jártasság (tablet kezelése)
* saját e-mail-cím megléte, folyamatos elérhetőség a munkavégzés időszaka alatt,
* saját gépjármű használatának vállalása (költségtérítéssel),
* saját mobiltelefon használata (költségtérítéssel),
* elvárásoknak megfelelő feladatellátás,
* terepmunka-tapasztalat előnyt jelent.

Kérjük mindazon személyek jelentkezését, akik rendelkeznek a kérdezői munka elvégzéséhez szükséges kompetenciákkal, és szívesen részt vennének a feladatban. A feladatban való részvételre a jelentkezési lap kitöltésével lehet regisztrálni 2022. május 20-ig az alábbi linken:

<https://www.ksh.hu/kerdoiek/nepessegmonitor/urlap.html>

Kérdéseket feltehetik az alábbi elérhetőségen: nepessegmonitor@ksh.hu

 dr. Tüske Róbert

 jegyző